Forskellen på ERP og CRM er, at CRM er software til at håndtere processer vedr. salg og marketing. ERP er software til at håndtere alle processerne i en virksomhed; både salg, marketing, finans, lager, indkøb, produktion samt projekter og sager. Et CRM (Customer Relationship Management) system kan ofte hjælpe med at automatisere arbejdsprocesser med salg og marketing. F.eks. udsendelse af mails, håndtere kontaktdata på kunder, segmentere kunder og potentielle kunder. Et ERP system som Business Central har også CRM funktionalitet. Nogle virksomheder foretrækker at anvende denne funktionalitet, idet det indgår i ERP programmet og man derfor undgår at købe et CRM system. Andre virksomheder foretrækker at købe et CRM system og anvende dette sideløbende med deres ERP system. Det kommer an på hvilke behov og arbejdsgange, man har i virksomheden.